132 Facere

Facere. Secundum Philosophum, 2 *Ethicorum*, scire parum valet ad virtutem sine virtute, sed faciendo sumit homines virtuosi. Vnde, Augustinus, *De civitate*,quamuis demones sint maxime scientes, quia tamen non faciunt bene neque bona iuxta eorum scienciam non virtuosi. Vnde, Christus dixit, Joan. 13[:17] de preceptis suis *beati eritis si feceritis ea* et quod Christus *cepit facere et docere*, Act. primo [1:1].

Exemplum habemus quod prius debemus facere bonum et postmodum docere. Ideo, dicitur Matt. 5[:19]: *Qui fecerit et docuerit hic magnus vocabitur in regno celorum .* Vnde dicit si Dominus qui ante incipit docere quam discere qui ante presumit bona predicare quam facere. Tanquam sterilis arbor, tamen, non habeat poma, pro fructu spergit verba pro foliis. Igitur factum hominis debet conformari voluntate Diuine secundum illud Psal. [142:10]: *Doce me facere voluntatem tuam*. Et Eccli. 3[:2]: *Sic facite, ut salvi sitis*. Nam secundum opera homines saluabuntur, Apo. 14[:13]: *opera illorum sequuntur illos*.

Item, Christus loquens de preceptis, Luc. 10[:28]: *Hoc fac, et vives*. Et racionem et, factores legis iustificabuntur non auditores tantum, et Christus dicit, Matt. 3[:8]: *Dignum fructum penitentie.* Vnde A. Gellio in libro *Atticarum noctium*, si qua per laborem recte feceritis, labor recedet, sed beneficium manebit; si qua per voluptatem personam nequiter feceritis, voluptas abibit, sed factum manebit.

Item, rex insignis non multum remunerat eos qui de rebus militantibus loquuntur, sed qui viriliter fecerint; sic rex celestis dat se passione celi bonis militibus suis, Matt. 7[:21]: *Non omnis qui dicit mihi, Domine, Domine, intrabit in regnum celorum: sed qui facit voluntatem Patris mei*. Ideo dixit Mathathias filiis suis, 1 Macc. 2[:64], cum feceritis que vobis precepta a Domino *gloriosi eritis.* Sed, heu, quia conquetur Christus in Psal. [13:3]: *Omnes declinaverunt, simul inutiles facti sunt*. Vnde, Augustinus, studemus invicem reprehendere, et non studemus opera nostra discutere. Eccli. 50[:30-31]: *Beatus qui in istis versatur bonis,* et sequitur, *Si hec fecerit, ad omnia valebit.*

Secundum Philosophum, cursus nature est ex similibus similia facere. Iuxta illud Exod. 25[:40]: *Inspice, et fac exemplar quod tibi in monte monstratum est*. Ex quo datur intelligi quod ex dicto mouetur homo /f.39va/ ad dicendum ex facto, ad faciendum dictum, quidem speculatum non infert aliud ad faciendum[[1]](#endnote-1) ut per locum a simili, quia Matt. 7[:21] scribitur, *Non omnis qui dicit mihi, Domine, Domine, intrabit in regnum celorum: sed qui facit voluntatem Patris mei*. Nec per locum a maiori quia non est magis dicere quam facere, vnde minus. Vnde Christus, Matt. 23[:2-3]: *Super cathedram Moysi sederunt* que *dixerint facite que facere facere nolite: dicunt enim, et non faciunt*.

¶ Nec per locum a minori quia non sequitur qui facit minus facit et maius.

¶ Oportet igitur factum concludi ex facto non ex dicto. Vnde Christus querit, Luc. 10[:36-37]: *Quis videtur tibi proximus fuisse illi, qui incidit in latrones?* Et respondet, *Qui fecit misericordiam in illum. Et* concludit Christus, *Vade, et tu fac similiter*. Ecce quomodo ex facto concludit factum. Vnde Chrisostomus, *Super Matthaeum*, homilia 2, malus homo que Dei sunt intelligere potest, sed facere non quoniam [intellectus] hominis ex Deo creatus est. Actus, vero, ex proposito voluntatis humane. At quia Deus plus attendit facta quam verba, secundum illud Matt. 7[:21]: *Non omnis qui dicit mihi, Domine*, etc. Ideo Paulus in sua conuersione dixit Domino, Act. 9[:6]: *Quid me vis facere?* Non dixit, Quid me vis dicere?

Igitur, facere debet homo aliqua pertinencia ad seipsum, aliqua pertinencia ad proximum, pertinencia ad Deum.

¶ Quo ad se, tria debet facere. Primo, luctum pro peccatis in contricione. Nam fetus cum dilectione concipitur, sed non sine luctu egreditur, sic est de peccato. Dolor est sensus diuisionis vel[[2]](#endnote-2) corruptionis impaciens. Et quantum ipsum diuisum melius tanto dolor maior, Jer. 6[:26]: *Fac tibi luctum* quasi *unigeniti*. Sed, heu, quia multi sicut frenetici *letantur cum male fecerint*, [Prou. 2:14].

¶ Secundo, debet facere iudicium pro peccatis in confessione, sicut infirmatus dicit medico morbum suum et circumstancias, Mich. 6[:8]: *Indicabo tibi, homo, quid sit bonum* tibi, *et quid requirat Dominus a te: utique facere judicium*. Et de teipso et misericordiam cum proximo. Nam nauta euacuat nauem ut saluetur, gulosus vomit ut[[3]](#endnote-3) sanetur, sic[[4]](#endnote-4) peccator confitetur ut curetur, Eccli. 3[:2]: *Judicium patris audite, filii, et sic facite, ut* saluemini. Sed, heu, quia Jer. 8[:6] dicitur, *Nemo quod bonum est loquitur*; nemo *qui agat penitentiam super peccato suo, dicens : Quid feci?*

¶ Tercio, debet facere emendam delictorum in satisfaccione sicut exuberans fructus[[5]](#endnote-5) sequentis anni placat dominum iratum pro sterilitate[[6]](#endnote-6) anni precedentis Matt. 23[:33]: *Genimina viperarum*, id est, viperancium quis monstrabit vobis fugere a ventura ira, Luc. 13[:8]: *Dimitte illam et hoc anno* si forte, etc., vsque, *dum* fodiatur *circa illam.* Aliqui sunt faciunt in confessione, sed non iusticiam. Vnde conqueritur Dominus, Ysai. 5[:2]: *Exspectavit ut faceret uvas, et fecit labruscas*.

¶ Item, tria debet homo facere pertinencia ad proximum. Primo, misericordiam egeno ipsum sustentando alioquin iudicium sine misericordia fiet illi qui non fecit misericordiam cum proximo, Bartholomeus 2, legitur de quibusdam animalibus rapacibus quod de preda sua sustentant debilia animalia generis sui si infirmentur aut si senescant, sed quanto plus hoc congruit hominibus, Eccli. 29[:1]: *Qui facit misericordiam feneratur* Domino. Vnde, Augustinus, da minimum et accipe celum, Luc. 10[:36-37]: *Quis tibi proximus fuisse illi, qui incidit in latrones?* et sequitur, *Qui fecit misericordiam* cum ipso. Sed, heu, quia Jer. 4[:22]: *Sapientes sunt ut faciant mala*, scilicet, in adquirendo, *bene autem facere* non nouerunt, scilicet, in distribuendo uel quia non dant.

Secundum, quod debet homo facere proximo est spoliato facere iusticiam, id est, sua reddere alioquin non dimittitur peccatum nisi restituatur ablatum, Psal. [105:3]: *Beati qui custodiunt judicium, et faciunt justitiam in omni tempore*. Et Ysai. 56[:1]: *Custodite judicium*, interius considerando et facere iusticiam in exequendo. Nam sicut inter canes oritur rixa cum vnus capit quod est alterius, sic inter homines controuersia quam debet sedare iusticia, sed, heu, quia non faciunt hodie, secundum Psal. [145:7]: non *facit iudicium iniuriam* facientibus iudicium. Immo magis competit eis dicere illud Psal. [105:6]: *Peccavimus cum patribus nostris: injuste egimus*.

¶ Tercio, debet homo proximo ignoro noticiam ipsam instruendo sicut terra cibum, aqua potum, aer lucem, ignis calorem. Sic sapiens veritatis noticiam /f.39vb/ que cibat, potat, illuminat, et inflammat, Ysai. 38[:19]: *Pater filiis notam faciet veritatem,* scilicet, [1] Tim. 4[:16]: *Attende tibi, et doctrine*, et sequitur *Hoc* nomen *faciens, et teipsum* saluabit et illos, sed, heu, multi sunt sicut candela alios illuminans et seipsam consumens, Matt. 23[:2]: *Super cathedram Moysi sederunt scribe et pharisei*, etc. Docent paupertatem sed nolunt esse pauperes. Docent humilitatem set sunt elati.

¶ Item, tria debet homo facere pertinencia ad Deum. Quorum primum est mandata eius implere ad quod nos mouet documentum matris sue, Joan. 2[:5]: *Quodcumque dixerit vobis, facite*. Secundo, promissum Domini amoris, Joan. 15[:14]: *Vos amici mei estis, si feceritis.* Sed, heu, quia Iud. 2[:17] dicitur, *audientes mandata Domini*, fecerunt *contraria*. Joan. 13[:13]: *Quid vocatis me Magister et Domine*, et non facetis que dico.

Tercio, se habet ad Deum oraciones multiplicare sicut pauper ad ostium diuitis. Nam omnes peccauerunt et egent gracia Dei. Iccirco orandum est [2] Macc. 1[:23]: oraciones *faciebat sacerdotes, dum consummaretur sacrificium*. Et Gen. 35[:2]: *Abicite deos alienos qui in medio vestri sunt* et facite. Sed, heu, quia magis homine impletum est illud, Matt. [21:13]: *Domus mea domus orationis vocabitur: vos autem fecistis illam speluncam latronum*. Nam plus homine propter sustentatem corporalem quam propter deuocionem spiritualiter frequentatur.

¶ Tercio, debet intencionem ad Deum dirigere, Ysai. 38[:3]: *Obsecro, Domine, memento, quomodo ambulaverim*. Jer. 7[:3]: Bonos *facite* gressus vestros, *et studia vestra*. 2 Cor. [4:15] quod *Omnia in gloriam Dei* facite. Sed, heu, quia Matt. 23[:5] dicitur *Omnia opera sua faciunt ut videantur ab hominibus.*

¶ Item, ad faciendum aliquid tria mouent, scilicet, honor facti, rigor precepti, amor premii.

De quo[[7]](#endnote-7) vide infra capitulo [262] Opus.

Item, secundum Philosophum, libro *De anima*, duo sunt sensus disciplinabiles in homine racionali, visus et auditus. Ita quod visuit deseruit euidencia rei auditui eloquencia verbi. Huic est quod per ista duo homo efficaciter instruitur ad bonum, scilicet, exemplo sanctitatis et verbo veritatis, que duo inter cetera ecclesie officia vtiliora iudicantur, scilicet, edificare alios verbo et exemplo. Hoc officium exercuit Christus propria persona quia cepit facere et docere. Hec eciam discipulis iunxit, Marc. vltimo [16:20], *Vnde et illi profecti predicaverunt vbique, Domino cooperante, et sermonem confirmante, sequentibus signis*. Vulgariter dicitur quod qui bene facit bene habebit, Jac. 1[:25]: *Factor operis: hic beatus in facto suo erit*.

Vnde, sicut non sufficit promittere nisi assit soluere sic nec sufficit dicere nisi assit dicere maxime in mandatis diuinis, Matt. 7[:21]: *Non omnis qui dicit mihi, Domine.* In quibus verbis notatur triplexbonum verbi, facti, premii. Quorum primum est eloquencie, sed deficiens. Secundum est obediencie, et sufficiens. Tercium est glorie, et perficiens. Primum bonum ostenditur deficiens in duobus. Primo quo ad simulacionem virtutis quia in verbo tantum consistit et non in facto. Vnde dixerunt fatue virgines, Matt. 25[:11]: *Domine, domine, aperi nobis*. Quod si dixissent ter, Domine, scilicet, corde, ore, opere, forte apperuisset eis. Secundo quo ad dampnositatem simulacionis cum dicitur, [Matt. 7:21]: *Non intrabit in regnum celorum*, de quo Matt. 23[:13]: *Ve vobis scribe, quia clauditis*.[[8]](#endnote-8)Secundo, tangitur bonum sufficiens ibi, [Matt. 7:21]: *Sed qui voluntatem Patris*. Psal. [102:21]: *Benedicite Domino, omnes virtutes ejus; qui facitis voluntatem ejus*. Tercio, bonum perficiens ibi ipse intrabit, Matt. 25[:34]: *Venite benedicti Patris mei*, percipite.

¶ Item, faciendum est Dei preceptum propter multa. Et primo, propter facti remuneracionem homo libenter fert grauia et vilia propter magnam remuneracionem, sed Deus est maximus retributor, Gen. 15[:1]: *Ego protector tuus sum, et merces magna nimis*.

Secundo, propter transgressionis punicionem.

¶ Qui transgressor preceptum regis terreni punitur in corpore et catallis, sed multo magis punitur qui transgreditur preceptum Dei, nisi peniteat, quia in celestem amissione et in corporis perpetua affliccione, [1] Esdras 7[:26]: *Omnis qui [non] fecerit Dei* *iudicium* fiet *de eo.*

Tercio, propter mortificati spiritus viuificacionem, se corporaliter egrotans curatur faciendo consilium medici, multo magis qui facit preceptum /f.40ra/ Christi, Leu. 18[:5]: *Custodite leges meas.* Et Ezech. [20:11]: quasi *faciens homo vivet in eis*. Luc. 10[:28]: *Hoc [fac], et vives*. Ezech. 18[:21] et 33[:14]: *Si impius egerit penitentiam ab omnibus peccatis*, etc. Sed multi sicut quidam egrotans audiunt medicum sed non faciunt. Ideo non curatur.

Quarto, propter debite seruitutis ostensionem cuius facit quis preceptum illum ostendit esse Dominum suum, Ezech. 20[:19-20]: *In preceptis meis ambulate et facite ea, ut sint signum inter me et vos, et sciatis quia ego [sum] Dominus vester*.

Quinto, propter timoris repulsionem, nam qui bene facit non oportet timere, Rom. 13[:3-4]: *Vis non timere potestatem? Bonum fac: et habebis laudem. Si autem malum feceris, time*. 1 Pet. 3[:10-11]: *Qui vult videre dies bonos, declinet a malo, et faciat bonum*.

¶ Sexto, propter Dei associacionem ad hoc quod fit inter aliquos associacio requiritur quod inter eos sit ali qualis conueniencia sed inter bonum et optimum est conueniencia. Ergo, qui facit bonum habet conuenienciam cum Deo, Joan. 8[:47]: *Qui* bene facit *ex Deo est.* Jer. 7[:3]: *Bonas facite vias vestras, et studia, et habitabo vobiscum*.

¶ Nam operacio boni ad virtutis ostendem, sicut non operacio est signum mortificacionis, Tob. 4[:23]: *Multa bona habebimus si timuerimus Deum, et recesserimus a peccato, et fecerimus bene*.

Vnde, hic nota quod tria sunt que retrahunt a faciende, scilicet, operis grauitas, conducentis falsitas, mercedis modicitas, sed econtra opus Dei est leue, Matt. 11[:30]: *Onus meum leve*. A Deo quod valde debilis potest illud portare, Matt. 22[:37]: *Diliges Dominum Deum tuum.*

Item, contra secundum, Deus est fidelis absque vlla iniquis, ergo [Sap. 10:17]: Reddet *mercedem laborum suorum*.

¶ Item, contra tercium, Deus est largus in retribuendo, Gen. 15[:1]: *Ego protector tuus [sum], et magna merces tua*.

1. faciendum ] *add*. ~~dictum quidem speculatum non infert~~ F.128. [↑](#endnote-ref-1)
2. vel corruptionis ] Augustine *om*. F.128. [↑](#endnote-ref-2)
3. ut ] F.80 *corr*. et F.128. [↑](#endnote-ref-3)
4. sic ] F.80 *corr.* dic F.128. [↑](#endnote-ref-4)
5. fructus ] F.80 *corr*. structus F. 128. [↑](#endnote-ref-5)
6. sterilitate ] *add*.domini iratum pro sterilitate F.128. [↑](#endnote-ref-6)
7. quo ] *add*. ~~vide~~ F.128. [↑](#endnote-ref-7)
8. *clauditis* ] *add*. Secundo, tangitur bonum sufficiens ibi, sed qui vobis scribe quia clauditis. F.128. [↑](#endnote-ref-8)